หุ้นโซลปิดลบ 0.86% วิตกเศรษฐกิจโลกไร้ทิศทาง
หุ้นโซลปิดลบ 0.86% วิตกเศรษฐกิจโลกไร้ทิศทาง
16 มิ.ย. 2559

ดัชนีคอมโพสิตตลาดหุ้นเกาหลีใต้ปรับตัวลดลงทำสถิติต่ำสุดในรอบเกือบ 1 เดือนวันนี้ หลังจากธนาคารกลางสหรัฐ (เฟด) มีมติคงอัตราดอกเบี้ยระยะสั้นที่ระดับ 0.25-0.50% ในการประชุมเมื่อวานนี้ ตามที่ตลาดคาดการณ์ไว้ ขณะที่ตลาดยังวิตกกับความเสี่ยงที่อาจเกิดขึ้นหากอังกฤษลงประชามติแยกตัวออกจากการเป็นสมาชิกสหภาพยุโรป (Brexit) ในสัปดาห์หน้า
ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 16.84 จุด หรือ 0.86% ปิดที่ 1,951.99 จุด โดยมีปริมาณการซื้อขายปานกลาง 432.98 ล้านหุ้น มูลค่า 4.38 ล้านล้านวอน (3.74 พันล้านดอลลาร์) โดยมีหุ้นลบมากกว่าหุ้นบวกในสัดส่วน 677 ต่อ 148